கேள்வி: பேரியம் குளோரைடு - அமைப்பு மற்றும் பண்புகள் என்பது என்ன?
பதில்: BaCl2 இரண்டு வடிவங்களில் படிகமாகிறது(பல் உருவ அமைப்புகள்). ஒரு வடிவமானது, கன சதுர படிக புளோரைட்டு (கால்சியம் புளோரைடு) வடிவ அமைப்பைக் கொண்டுள்ளது. மற்றொன்று செஞ்சாய்சதுர படிக வடிவம் கோட்டுனைட்டு (காரீய (II) குளோரைடு) வடிவம் ஆகும். இரண்டு பல் உருவஅமைப்புகளுமே பெரிய Ba2+ அயனிக்கு, ஆறை விடப்பெரிய அணைவு எண்ணையே தருகின்றன.Wells, A. F. (1984) ''Structural Inorganic Chemistry'', Oxford: Clarendon Press. . புளோரைட்டு வடிவத்தில் Ba2+ அயனியின் அணைவு எண் 8 ஆகவும் கோட்டுனைட் (காரீய (II) குளோரைடு என்ற கனிமத்தின் வடிவத்தையொத்த) என்ற வடிவத்தில் அணைவு எண் 9 ஆகவும் காணப்படுகிறது. BaCl2 இன் கோட்டுனைட்டு வடிவத்தின் மீது 7–10&nbsp;கிகாபாசுகல் அளவிற்கு அழுத்தத்திற்குட்படுத்தும் போது அது இன்னொரு மூன்றாவது வடிவத்திற்கு ஒற்றைச்சாய்வு படிக வடிவத்திற்கு (கோட்டுனைட்டின் தொடர் நிலை) மாறுகிறது. இந்த வடிவத்தில் Ba2+ இன் அணைவு எண்ணானது 9 இலிருந்து 10 ஆக உயர்கிறது. நீரிய கரைசல்களில் BaCl2 ஒரு எளிய உப்பைப் போலவே இருக்கிறது. நீரில் இது ஒரு 1:2 மின்பகுளியாகவும் இதன் கரைசலானது நடுநிலையான காரகாடித்தன்மைச் சுட்டெண் மதிப்பையும் கொண்டுள்ளது. இதன் கரைசல் சல்பேட்டு அயனியுடன் வினைபடும் போது ஒரு அடர் வெண்மையான பேரியம் சல்பேட்டு வீழ்படிவைத் தருகிறது: :Ba2+(கரைசல்) + SO42−(கரைசல்) → BaSO4(திண்மம்) ஆக்சலேட்டும் இதே போன்றதொரு வினையைத் தருகிறது: :Ba2+(கரை) + C2O42−(கரை) → பேரியம் ஆக்சலேட்டு(திண்மம்) இது சோடியம் ஐதராக்சைடுடன் வினைபுரியும் போது மிதமான அளவில் நீரில் கரையக்கூடிய டைஐதராக்சைடைத் தருகிறது.
கேள்வி: பேரியம் குளோரைடு - பயன்கள் குறித்து விரிவாக சொல்லுங்கள்.
பதில்: விலைமலிவான பேரியம் கரையக்கூடிய உப்பாக இருப்பதால், பேரியம் குளோரைடு ஆய்வகத்தில் மிக விரிவான பயன்பாட்டைக் கொண்டுள்ளது. இது சல்பேட்டு அயனிக்கான பண்பறி பகுப்பாய்வில் மிக முக்கியமான சோதனையாக உள்ளது. தொழிற்துறையில், பேரியம் குளோரைடானது எரிகுளோரின் உலைகளில் உப்புக்கரைசலைத் துாய்மைப்படுத்துவதில் முக்கியமாகப் பயன்படுத்ததப்படுகிறது. மேலும், வெப்பத்தால் பண்படுத்தப்படும் உப்புக்களின் தயாரிப்பு எஃகு வார்ப்புகளை கடினப்படுத்தும் செயல்முறைகள், நிறமிப்பொருட்களின் தயாரிப்பு மற்றும் இதர பேரியம் உப்புக்களின் தயாரிப்பு ஆகியவற்றில் பயன்படுகிறது. BaCl2 பட்டாசு பிரகாசமான பச்சை நிறத்தைத் தருவதற்கு பயன்படுகிறது. இதன் நச்சுத்தன்மையின் காரணமாக பயன்பாடுகளின் அளவானது ஒரு எல்லைக்குட்பட்டதாக அமைகிறது.